Personeel maak ‘toetseenheid’ vir meer persoonlike pasiëntsorg - StellenboschNews.com
– Wes-Kaapse Gesondheid Departement. Drs. Malika Dollie en Garth Cornellissen wys hoe die tydelike COVID-19-toetseenheid wat personeel gemaak het, gebruik word. Die handskoene word ontsmet tussen konsultasies.
Dr. Lawson Eksteen, huisarts by Stellenbosch Hospitaal, vertel dat toe COVID-19 ‘n realiteit geword het in die Wes-Kaap, hul personeel koppe bymekaar gesit oor hoe hulle ‘n konsultasie met iemand wat moontlik COVID-19 kan hê en getoets moet word, meer pasiëntvriendelik kan wees as wanneer die gesondheidswerker die gebruiklike wit oorpak en handskoene dra.
‘n Lid van die span het materiaal soos perspex, ‘n stukkende broeikas en enkele items wat hulle by ‘n plaaslike hardeware winkel gekoop het, gebruik om in sy privaattyd ‘n “toetseenheid” aanmekaar te sit. Deurskynende plastiek skei die pasiënt en gesondheidswerker in plaas van die gebruiklike persoonlike beskermings toerusting (PPE). Die gesondheidswerker kan nou die konsultasie en papierwerk voltooi en dan van die handskoene gebruik maak om die toets te doen.
Eksteen sê hulle het gou besef dat dit moeilik is om ‘n volledige konsultasie te doen, notas te neem en die pasiënt op sy gemak te laat voel terwyl jy die nodige PPE aan het. “Ons wou graag die menslike aspek en verbintenis met die pasiënt behou. Baie mense het onderliggende vrese en bekommernisse. Dit is belangrik dat jy dit op daardie oomblik kan aanspreek.”
Pasiënte se reaksie op die inisiatief het hulle gewys dat hulle in die kol was. Sover het nog nie een pasiënt nié kans gesien vir die toets nie. “Dit is baie privaat en veilig. Een pasiënt het ook gesê dis goed om die dokter behoorlik te sien voor jy getoets word. Die pasiënte is ook baie verbaas dat dit eintlik baie vinnig gaan.”
Personeel by ander gesondheidsfasiliteite het ook aanklank gevind by die idee en gevolglik het Cloetesville Gemeenskapsdagsentrum, Aan-het-pad Kliniek, Kylemore Kliniek en Kayamandi Kliniek soortgelyke toetseenhede gebou.
Intussen is ‘n COVID-19-sifting- en toetsstruktuur by Stellenbosch Hospitaal voltooi en sal binnekort in gebruik geneem word.
Besoekers aan die hospitaal sal eers hier aandoen voordat hulle in die hospitaal inbeweeg vir dienste. Besoekers sal hier vrae gevra word oor hul gesondheid om te bepaal of hulle vir COVID-19 getoets moet word. Hoewel dit sal beteken dat die span se innoverende toetsstasie nie meer gebruik sal word in die hospitaal nie, is Eksteen baie trots op hul inisiatief. “Ons het nooit gedink dit sou so goed werk nie. Dit wys jou wat ons hier in die platteland kan uitrig!”
PreviousKleyn ontvang internasionale dienserkenningstoekenning
NextStellenbosch Weekly News Round-up – 25 June 2020
2020-07-13, 5:34 AM
The UIF communicates with employers if there are any discrepancies in their UIF Covid-19 Ters applications. Read more »
Source: TimesLIVE | Published: 2020-07-13 - 6:00 AM
TIMES SELECT TODAY | Justice Malala: We, the voters, are to blame for SA’s sorry state | Cash in the time of Covid
Who is to blame for the disaster that is SA Inc for the past 12 years? In its presentation on rebuilding the SA economy, released last week, the new umbrella body for SA businesses said that in the past 10 years we had “stumbled”. It said foreign direct investment had… Read more »
President Cyril Ramaphosa on Sunday announced that alcohol would be banned "with immediate effect", that a curfew would be implemented again and that harsher lockdown law enforcement would take place Read more »
Source: TimesLIVE | Published: 2020-07-12 - 10:58 PM